יוּטְיוּבֶּרִים בכנס וידקון 2014
**יוּטְיוּבֶּר** (באנגלית: **Youtuber**) הוא אדם הנוהג להעלות סרטונים בהם הוא מופיע באתר האינטרנט יוטיוב. לרוב, היוּטְיוּבֶּר יהיה אחראי על כתיבת התסריט, הצילום, הבימוי ועריכת הסרטון המועלה לאתר.

כל אחד ואחת יכולים ליצור ערוץ באתר, כאשר כל ערוץ מתמקד בסוגה שונה. בין הסוגות הנפוצות באתר: אופנה, איפור, מוזיקה, אוכל, ספורט, מתיחות, ולוגים (וידאו בלוגים), גיימינג, סגנון חופשי אנימציה וכדומה. יוּטְיוּבֶּר יחיד יכול להפעיל מספר ערוצים שונים. יוּטְיוּבֶּרִים מתפרנסים מיצירת הסרטונים באמצעות תוכנית השותפות עם יוטיוב ומשיתוף פעולה עם חברות מסחריות ועמותות, תמורת פרסום החברה או מוצריה.

תוכנית השותפות עם יוטיוב
------------------------

יוּטְיוּבֶּר יכול לבחור אם ברצונו לקחת חלק בתוכנית השותפות עם חברת יוטיוב. התוכנית מאפשרת ליוּטְיוּבֶּר להרוויח כסף מהפרסומות המופיעות בעמוד הערוץ באתר ובסרטונים עצמם. כמו כן, חברת יוטיוב מעניקה הטבות שונות ליוּטְיוּבֶּר בהתאם לכמות העוקבים שלו וכמות הצפיות, כאשר כל תוכנית כוללת את הטבות התוכנית הקודמת.

| שם התוכנית | כמות העוקבים | זמן צפייה (שנה אחרונה) | הטבות |
| --- | --- | --- | --- |
| גרָפִיט | 1 - 1,000 | 0 שעות | * ניהול הערוץ באמצעות "סטודיו היוצרים"
* גישה לצוות התמיכה ליוצרים של YouTube
* גישה לאקדמיה ליוצרים של YouTube
 |
| אוֹפַּל | 1,000 - 10,000 | מעל 1,000 שעות | * השתתפות ב"ימי יוצרים" המאורגנים על ידי YouTube
* אירועים וסדנאות ב"חללי YouTube"
* השתתפות במפגשים מקומיים
 |
| בְּרוֹנזָה | 10,000 - 100,000 | מעל 10,000 שעות | * גישה לצוות יועצי הערוצים של YouTube
* השתתפות בתחרות "היוצר הבא" - קבלת ציוד חדש, ליווי אישי לפיתוח הערוץ
* זכאות לשימוש ב"חללי YouTube" עבור הפקת סרטונים
* הפיכה לשגריר של YouTube.
 |
| כסף ועוד | מעל 100,000 | מעל 100,000 שעות | * זכאות לכפתור כסף
* זכאות לשימוש באזורים מוגבלים ב"חללי YouTube" עבור הפקת סרטונים
* זכאות לאיש קשר אישי בצוות ניהול השותפים של YouTube
* גישה לאירועים ומתחמים ייעודיים המופקים על ידי YouTube.
 |

פגישת יוּטְיוּבֶּרִים בבית הלבן
-------------------------------

תמונה של יוצרי תכנים ביוטיוב, אשר נפגשו בבית הלבן עם נשיא ארצות הברית דאז, ברק אובמה, בפברואר 2014, כדי לקדם את הקשר ואת שיתוף הפעולה בין הממשל האמריקאי ובין "דור היוטיוב".
להלן שמות היוּטְיוּבֶּרִים המצולמים בתמונה ופועליהם: במרכז התמונה ניצבת היוּטיוּבֶּרִית חנה הארט (אנ'), יוצרת סדרת סרטוני הווידאו "המטבח השיכור שלי" (אנ'), כמו גם שחקנית בסרט הקומדי-דרמטי "מחנה טַאקוֹטָה" (אנ'); לצדה ניצב טיילר אוקלי. יוּטְיוּבֶּרִים מצולמים אחרים כוללים את: מארק דַגְלאס (באנגלית: Mark Douglas); טוֹד ווֹמָאק (אנ') ובֵּן רֶלֶס – יוצרי ערוץ הקומדיה "Barely Political" (אנ') (בעברית: "פוליטי בקושי"), ואשר יצרו ב-2008 את סרטון הווידאו הוויראלי "בובת אובמה" (אנ'); מייקל סטיבנס, יוצר הערוץ הממותג: "VSauce" (אנ'); פִּיטֶר שוּקוֹף (אנ') ולוֹיִד אַלְקווִיסְט (אנ') – יוצרי סדרת הרשת: "קרבות הראפ האֶפִּיים של ההיסטוריה" (אנ'); במאית הקולנוע רייצ'ל לי גולדנברג (אנ'), אשר ביימה סרטוני וידאו קצרים בנושא: "חוק הגנת החולה וטיפול בר השגה" מטעם ממשל אובמה, עבור אתר האינטרנט וחברת הפקת הסרטים ותוכניות הטלוויזיה: "מצחיק או תמות" (אנ'), בהשתתפות ידוענים כדוגמת: ג'ניפר הדסון, אדי ג'ורג' (אנ') ואוליביה ויילד; השחקן מיקי מֶייר (באנגלית: Mickey Meyer) ודניאל קֶלִיסוֹן (אנ'), מפיקי רשת הקומדיה "Jash" (אנ'), המשדרת תכנים מקוריים, בכיכובם של כישרונות כגון: שרה סילברמן ומייקל סֶרָה.

ראו גם
------

* ערוצי היוטיוב בעלי מספר המנויים הגדול ביותר

קישורים חיצוניים
----------------

ויקישיתוף מדיה וקבצים בנושא **יוטיובר** בוויקישיתוף
* יוטיובר, ברשת החברתית אינסטגרם
* זיו קיטרו, איך הופכים לסופרסטאר ביוטיוב?, באתר ynet, 29 בנובמבר 2010
* אתר למנויים בלבד רפאלה גויכמן, מדורת השבט של דור ה–Z, באתר TheMarker‏, 28 בדצמבר 2017

הערות שוליים
------------

1. ↑  "YouTuber" [יוּטְיוּבֶּר] (באנגלית). מילון אוקספורד אנגלית און-ליין. נבדק ב-24 בפברואר 2017. `{{cite web}}`:  (עזרה)
2. ↑  "YouTube Creator Hub - Benefit levels" [חממת היוצרים של יוטיוב - תוכניות הטבות] (באנגלית). YouTube. נבדק ב-24 בפברואר 2017. `{{cite web}}`:  (עזרה)

| art=Google |
| --- |
| אפליקציות ושירותים | יוטיוב פרימיום ‏ • YouTube TV ‏ • YouTube Kids ‏ • יוטיוב מיוזיק ‏ • יוטיוב שורטס  |
| אישים | 

|  |  |
| --- | --- |
| נוכחי | סוזן ווייציצקי • ליאור כהן • בן רלס • רוברט קינקל • ג'ון פארל • סוזאן דניאלס |
| לשעבר | סטיבן צ'ן • צ'אד הארלי • ג'אווד כרים • יו פאן • אודי מנבר |

 |
| מיזמים והפקות | מעבדת החלל של יוטיוב • תוכנית פרסים ליוצרים של יוטיוב • תיאטרון יוטיוב • ממשק API |
| ערוצים | יוזמת הערוצים המקוריים של יוטיוב • ערוץ יוטיוב הרשמי • הערוצים בעלי מספר המנויים הגדול ביותר (הערוצים הישראליים בעלי מספר המנויים הגדול ביותר) |
| מושגים וסרטונים | יוטיובר • סרטון ויראלי • הכפתורים של יוטיוב • בוקטוק • Let's Play • Draw My Life • YouTube Rewind • Charlie Bit My Finger • The Try Guys • אישה אחת • אני בגן החיות • הקרב בקרוגר • מלחמת הכוכבים: כוחות הגורל • סגר (סדרת טלוויזיה, 2020)

|  |  |
| --- | --- |
| רשימות | הסרטונים הנצפים ביותר ביוטיוב • הסרטונים הישראליים הנצפים ביותר ביוטיוב |

 |
| שונות | אתה (איש השנה של מגזין טיים) • הפיגוע במטה יוטיוב • Vevo |
| לקטגוריה יוטיוב |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph897241

 |